Joda filme „Imperija kontratakuoja"
**Joda** (angl. *Yoda*) – išgalvoto „Žvaigždžių karų" pasaulio veikėjas, Didysis Mokytojas, vienas galingiausių ir išmintingiausių savo laikų džedajų.

George Lucas daugelį Jodos gyvenimo detalių nusprendė palikti nežinomas. Nei Jodos rūšis, nei jo gimtasis pasaulis nėra įvardijami, „Žvaigždžių karų" duomenų bazėje paminėta, kad Joda esąs „nežinomos rūšies". Išskirtinę Jodos kalbėsenos manierą sugalvojo G. Lucas ir Lawrence Kasdan, o išplėtojo Frank Oz.

Filmuose
--------

Joda pirmąkart pavaizduotas 1980 m. filme „Imperija kontratakuoja". Joda vaizduojamas kaip nedidelis žalias humanoido pavidalo ateivis, gerai įvaldęs Jėgą ir einąs Džedajų ordino Didžiojo Mokytojo pareigas.

Filme „Imperija kontratakuoja" ir paskesniuose filmuose Jodą įgarsino ir jo lėlę valdė Frank Oz.

Pirmajame filme Joda apibūdinamas kaip Obivano Kenobio patarėjas, jis gyvena tremtyje pelkių planetoje Degoboje. Joda moko Luką Skaivokerį, kaip elgtis su Jėga. Filme „Džedajaus sugrįžimas" Joda sulaukęs 900 metų miršta, tačiau vėliau sugrįžta Jėgos dvasios pavidalu.

Priešistorės trilogijoje Joda vadovauja Džedajų aukščiausiajai tarybai ir moko jaunuosius džedajus, kol jiems priskiriamas mokytojas. Kilus Klonų karams, Joda tampa Galaktikos Respublikos generolu ir vadovauja keletui legionų klonų karių. Karo pabaigoje Joda – vienas iš keleto džedajų, išgyvenusių po Įsako 66. Joda kovoja su imperatoriumi Palpatinu ir, pasiekęs aklavietę, yra priverstas slėptis. Tęsinio trilogijoje vėl pasirodo Jodos dvasia, ji pataria Lukui Skaivokeriui ir įgalina Rėją susigrumti su atgijusiu Palpatinu.

Sąsajos
-------

Esama teigiančių, kad kai kurios filme „Imperija kontratakuoja" Jodos ištartos frazės atliepia gnostikų idėjas:

 Švytinčios būtybės esame mes, ne ši šiurkšti materija.  
Džedajus Jėgą naudoja pažinimui ir gynybai, niekada puolimui.

Išnašos
-------

1. ↑  „В центре Киева прошли похороны Дарта Вейдера". Suarchyvuota iš originalo 2017-12-22. Nuoroda tikrinta 2017-12-19.
2. ↑  „Новый комикс Marvel расскажет о неизвестных страницах биографии мастера Йоды". Suarchyvuota iš originalo 2017-12-22. Nuoroda tikrinta 2017-12-19.
3. ↑  *Yoda*. Starwars.com. Nuoroda tikrinta 2022-07-01.
4. ↑  Archyvinės kopijos Ghostarchive ir „Frank Oz: In confidence - Full Interview (2013)". *youtube.com*. Suarchyvuota iš originalo 2017-01-14.`{{cite web}}`: CS1 priežiūra: netinkamas URL (link): „Frank Oz: In confidence - Full Interview (2013)". *youtube.com*.
5. ↑  Beyond Yoda – The Work And Life Of Frank Oz. Culture Slate. Nuoroda tikrinta 2022-07-01.
6. ↑  SDG. „Is Star Wars Gnostic?". *Decent Films*. Nuoroda tikrinta 2022-07-01.
7. ↑  „The Starwars.Com 10: Best Yoda Quotes". *Star Wars*. 2013-11-26. Nuoroda tikrinta 2022-07-01.
8. ↑  Aguilar, Father Alfonso (2003 m. balandžio 6 d.–12 d.). „Gnosticism and the Struggle for the World's Soul". *Catholic Education Resource Center*. Suarchyvuotas originalas 2021-12-16. Nuoroda tikrinta 2022-07-01. `{{cite web}}`: Patikrinkite date reikšmes: `|date=` (pagalba)
9. ↑  Rosencrantz Kent, Castor (2020-06-13). „May The Force Be With You…And Also With You: An Examination of Religion in and the Cultural Impact of Star Wars". *Relics, Remnants, and Religion: An Undergraduate Journal in Religious Studies*. **5** (1).